**Tiszavasvári Város Önkormányzata
KÉPVISELŐ-TESTÜLETÉNEK**

**263/2018. (X.11.) Kt. sz.**

**határozata**

**a Nyíregyházi Szakképzési Centrum részére történő**

**tulajdonosi hozzájárulás megadása, értéknövelő felújítás megvalósításához**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. CLXXXIX. tv. 107.§–ában kapott felhatalmazás alapján az alábbi határozatot hozza:

**I. Hozzájárul,** hogy a Nyíregyházi Szakképzési Centrum a Nyíregyházi SZC Tiszavasvári Szakgimnáziuma, Szakközépiskolája és Kollégiuma **4440** **Tiszavasvári, Petőfi u. 1. szám alatti önkormányzati tulajdonú ingatlanon lévő tanműhelyek részleges belső felújításával és korszerűsítésével kapcsolatban elszámolt értékcsökkenést meghaladó, annak értékét növelő munkálatokat megvalósítsa.**

**II. Felkéri** a Nyíregyházi Szakképzési Centrum igazgatóját, hogy a vagyonkezelői szerződésben meghatározottaknak megfelelően a **beruházás, felújítás értékét a felújítást befejezését követően bizonylatokkal igazolja és arról írásban számoljon be az önkormányzat részére**.

III. Kezdeményezi Tiszavasvári Város Önkormányzata és a Nyíregyházi Szakképzési Centrum közötti, az Önkormányzat tulajdonában lévő 4440 Tiszavasvári, Petőfi u. 1. szám alatti ingatlanon megvalósuló tanműhelyek részleges belső felújításával és korszerűsítésével kapcsolatban megvalósuló értéknövelő felújításra vonatkozó megállapodás megkötését a határozat melléklete szerinti tartalommal.

IV. Felkéri a polgármestert

* a megállapodás aláírására
* a határozatnak és a megállapodásnak a Nyíregyházi Szakképző Centrum részére történő megküldésére.

**Határidő**: azonnal **Felelős**: Szőke Zoltán polgármester

 **Szőke Zoltán Badics Ildikó**

 **polgármester jegyző**

263/2018.(X.11.) Kt. számú határozat melléklete

**Megállapodás**

Mely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4. törzsszáma:732462 képviseli **Szőke Zoltán** polgármester) a továbbiakban, mint **Tulajdonos** és

**a Nyíregyházi Szakképzési Centrum** (székhelye: 4400 Nyíregyháza, Dugonics u. 10-12, képviseli: **Gurbánné Papp Mária főigazgató**, a továbbiakban: mint **Vagyonkezelő**

a továbbiakban együttesen Szerződő Felek között a mai napon az alábbi feltételekkel:

**I. Előzmények**

1. Szerződő Felek rögzítik, hogy a tiszavasvári 2443 helyrajzi számon nyilvántartott, természetben 4440 Tiszavasvári, Petőfi u. 1. szám alatt fekvő ingatlan, rendeltetése szerint Nyíregyházi SZC Tiszavasvári Szakgimnáziuma, Szakközépiskolája és Kollégiuma, Tiszavasvári Város Önkormányzata kizárólagos tulajdonában és a Nyíregyházi Szakképzési Centrum vagyonkezelésében van Tiszavasvári Város Önkormányzata és a Klebelsberg Intézményfenntartó Központ között 2013. február 14. napján aláírt vagyonkezelési szerződés alapján.

**II. A megállapodás tárgya**

1. A tiszavasvári 2443 helyrajzi számon nyilvántartott, természetben 4440 Tiszavasvári, Petőfi u. 1. szám alatti **ingatlanon lévő tanműhelyek részleges belső felújításával és korszerűsítésével** kapcsolatos beruházás értéknövelő felújítási munkálatainak elszámolása.

2. A Vagyonkezelő saját költségen Tiszavasvári Város Önkormányzata tulajdonában álló tiszavasvári 2443 helyrajzi számon nyilvántartott, természetben 4440 Tiszavasvári, Petőfi u. 1. szám alatt lévő a Nyíregyházi SZC Tiszavasvári Szakgimnáziuma, Szakközépiskolája és Kollégiumának elhelyezésére szolgáló ingatlanon **lévő tanműhelyek részleges belső felújításával és korszerűsítésével** értéknövelő beruházást valósít meg.

3. Vagyonkezelő kötelezettséget vállal, hogy az Előzmények alcím alatt hivatkozott vagyonkezelői szerződésben meghatározottaknak megfelelően a **beruházás, felújítás értékét a felújítást befejezését követően bizonylatokkal igazolja a Tulajdonos felé.**

4. Szerződő Felek megállapodnak, hogy **Tiszavasvári Város Önkormányzata mint tulajdonos hozzájárulásával a II. 2. pontban megjelölt értéknövelő felújítási munkák vonatkozásában a Nyíregyházi Szakképzési Centrum mint vagyonkezelő** – a vagyonkezelési szerződés megszűnésekor, illetve megszüntetésekor – **az értéknövelő felújítási munkák még le nem írt értékét térítés nélkül átadja Tiszavasvári Város Önkormányzata részére**.

5. Vagyonkezelő vállalja, hogy – a vagyonkezelési szerződés megszűnésekor, illetve megszüntetésekor – **az értéknövelő felújítási munkák még le nem írt értékét térítés nélkül átadja Tiszavasvári Város Önkormányzata részére**.

6. Vagyonkezelő kinyilatkozza, hogy a **4440 Tiszavasvári, Petőfi u. 1. szám alatti 2443 hrsz-ú ingatlanon lévő ingatlanon lévő tanműhelyek részleges belső felújításával és korszerűsítésével kapcsolatos beruházás vonatkozásában semmilyen megtérítési és egyéb igénye nincs és nem is lesz Tiszavasvári Város Önkormányzatával szemben.**

**7.** Jelen megállapodás az aláírás napján lép hatályba. A megállapodás 4 példányban készült, melyből Szerződő Feleket 2-2 példány illeti meg. A megállapodást Tiszavasvári Város Önkormányzata Képviselő-testülete …./2018.(……….) Kt. számú határozatával hagyta jóvá.

 Tiszavasvári, 2018………………… Nyíregyháza, 2018…………………………

 **Szőke Zoltán Gurbánné Papp Mária**

 **polgármester főigazgató**

**Tiszavasvári Város Önkormányzata Nyíregyházi Szakképzési Centrum**

 **képviseletében képviseletében**